A négyosztatú képeslapon salgótarjáni részletek - látkép a völgyvárosról, a Karancs Szálló, a főutca a Centrum áruházzal és a Garzon ház dupla tornyai, a József Attila Művelődési Központ épülete előtte Somogyi József Felszabadulási emlékműve
Képeslap hátoldalán: Salgótarján Fotó: Gócs Éva
A képeslap rekordja a könyvtár katalógusában
A képeslapon a felvétel előterében parkosított terület virágágyásokkal és padokkal, a '70-es-'80-as évek divatjának megfelelően öltözött járókelőkkel, a képeslap bal oldalán a Karancs Szálló (1964), mellette lakóházak látszanak, jobb oldalon a József Attila Művelődési Központ (1966) épületének részlete; a fotó középterében Somogyi József Felszabadulási emlékműve (1967) és posztamenseken az adott év szabadtéri szoborkiállításának szobrai látszódnak (a Szabadtéri szoborkiállítást 1971-1990(?) között minden évben nyaranta rendezték meg)
Képeslap hátoldalán: Salgótarján. Karancs Szálló Hotel "Karancs" Шалъготарян. Гостиница "Каранч" Foto: Csobaji Előd XVIII.-123/791. Képzőművészeti Alap Kiadóvállalata, Budapest Ára: 2,- Ft Offset-és Játékkártya Nyomda, Budapest
Az ötosztatú képeslapon salgótarjáni részletek -a főtér, a megyeháza épülete, tájkép, utcarészlet
Képeslap hátoldalán: Üdvözlet Salgótarjánból XVIII.-156. Képzőművészeti Alap (5. sz. fiók Bp., VII. Dohány-u. 22.) Ára 5 fill.
A képeslap az 1926-ban a Munka Nyomda által kiadott Dr. Dornyai Béla Honismertető című képeslevelező-lap sorozata 4. darabjának reprintje. -A képeslapon olvasható a plébánia rövid története: Salgótarján Nógrád-vm. legrégibb egyházai közül való. Plébániája még középkori. Legrégibb írásos bizonyítékunk - a pápai, egyházi adószedő-lajstrom - már 1332-37.-ből említi, de kétségtelenül még régibb eredetű. Levéltári kutatások híjján történetét sem ismerjük. A reformáció, a törökvilág, kurucháboruk stb. viszontagságait csak a 18. szd.-ban heverhette ki, mert anyakönyveit csak 1746-tól vezetik pontosan. Jelenlegi temploma ismeretlen eredetű: a legrégibb, egyhajós, barokkstilű része a 18. szd.-ból (1781-89 körül?) való. Ez leégett 1820. s Jankovits Antal kegyúr állította helyre s meg is nagyobbította. Tornyát 1866. Luby József építtette. 1900. teljesen átalakították s közepét háromhajóssá bővítették. 1914. uj szentélyt, oratóriumot és sekrestyét építettek hozzá. Főoltárát 1923. Bátky József faragta. Salgótarján anyaegyháza a leányegyházaival (Baglyasalja, Zagyvapálfalva, Zagyvaróna) és 10 bányateleppel együtt ma kb. 25,000 hívőlelket számlál.
Képeslap hátoldalán: Dornyay Béla Múzeum 3100 Salgótarján, Múzeum tér 2. 06-32-520-700 www.dornyaymuzeum.hu (a múzeum logója) Dornyay Béla Múzeum Képes Levelezőlap Gyűjteményéből
Salgótarján az 1960-as évek második felében
A képeslap felső felén fekete-fehér felvétel a középtérben négy épülettel, háttérben modern, emeletes lakóházakkal, az előtérben korláttal körülhatárolt betonozott tér, fa villanyoszlop, épülő út (homok-, sóder-, földkupacok), fák; alsó felén halvány kékeszöld háttéren ismertető felirat: "Salgótarján az 1960-as évek második felében. A kép központjában az 1902-ben épült, 1969-ben lebontott, Szvoboda György által tervezett zsinagóga. A bal oldali épület a volt zsidó iskola, a villanyoszlop mögött a régi postaépület látható. A kép jobb szélén a Kisboldogasszony római katolikus templom
Képeslap hátoldalán: Salgótarján az 1960-as évek második felében. A zsinagóga és környéke. Fotó: Tóth Lajos Életképek Nógrád megyéből anno... 7. Készítette: Juhász László, Salgótarján, 2024
Kazári lányok, asszonyok népviseletben a salgótarjáni Karancs Szálló előtt.
A képeslapon a háttérben a salgótarjáni Karancs Szálló, előtte négy fiatal nő kazári népviseletben, egymásba kulcsolt kézzel, a felvételen a viselet csípőig látható
Képeslap hátoldalán: Kazári lányok, asszonyok népviseletben a salgótarjáni Karancs Szálló előtt. Életképek Nógrád megyéből anno... 8. Készítette: Juhász László, Salgótarján, 2024
A salgótarjáni református templom harangavatás előtt
A képeslapon a háttérben a református templom épülete (tornya már nem látható a felvételen), mellette erdős hegyoldal, jobb oldalán lakóház oromfala és teteje, a templom előtt ünneplőruhás hívek, nők-férfiak-gyermekek vegyesen, néhány embernél esernyő, a kép alsó harmadában bal oldalt facsemete, középen lépcső, jobb oldalt lovak húzta szekér a felvirágozott haranggal; a képen láthatók a harangbeemelés kellékei: csörlő, a toronyba vezető kötél, deszkapallók a lépcsősoron
Képeslap hátoldalán: A salgótarjáni református templom harangavatás előtt Salgótarján, 1934. július Életképek Nógrád megyéből anno... 4. Készítette: Juhász László, Salgótarján, 2021
A 135 éve, 1889-ben alakult Zagyvaróna-Inászói Önkéntes Tűzoltó Egyesület emlékére.
A képeslapon a háttérben léckerítés mögött fák, parasztház részlete, a középtérben tűzoltóegyenruhás férfiak két sorban, az első sor közepén tűzoltószekér, az előtérben a kép két szélén egymással szemben álló fiatal, tűzoltóegyenruhás és idős, bajszos, katonai egyenruhát viselő férfi. Szabó János: A Zagyvaróna-Inászói Önkéntes Tűzoltó Egyesület története c. könyvében a felvétel képaláírása: Zagyvai tűzoltók a 2 világháború között
Képeslap hátoldalán: A 135 éve, 1889-ben alakult Zagyvaróna-Inászói Önkéntes Tűzoltó Egyesület emlékére készült. Salgótarján, 2024. augusztus 12. Kiadó: Szabó János, Zagyvaforrás Egyesület Készítette: Juhász László, Salgótarján, 2024
A képeslapon csoportkép, a háttérben a zagyvarónai Bátki József Művelődési Ház bejárata, lépcsőjén 4 sorban állnak szürke egyenruhás és fehér ing/blúz-ünneplőruhás nők, férfiak, gyerekek, az első sor közepén álló fiatal sötéthajú nő nagyméretű fehér porcelánvázát tart; az eredeti felvétel valószínűleg a századik évfordulón, 1989-ben készült.
A képeslap középpontjában egy kisebb, álló felvétel, a fotókat fehér szegély keretezi; a középső kép két oldalán keskeny vízszintes fekete háttéren fehér felirat: "Salgótarján" "és környéke"; fent bal oldalon virágos park mögött fehér falú palatetős épületek, a második deszkázott oromfallal, fent jobb oldalon köves támfal mellett háromszintes fehér épület erdei környezetben, középen részlet a salgói várból, lent bal oldalon a Somoskői vár a Petőfi-kunyhóval, lent jobb oldalon a Salgó Hotel Eresztvényben
Képeslap hátoldalán: Salgótarján és környéke Salgótarján und Umgebung Salgótarján and its environs Шалъготарян и окрестностъ NyNT.-1072/772. Képzőművészeti Alap Kiadóvállalata, Budapest Ára: 3,50 Ft